पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। विश्व पर्यावरण दिवस पर बुधवार को पर्यावरण संरक्षण एवं जागरूकता के लिए जयपुर में रन फॉर एन्वायरनमेंट होगी। यह आयोजन वन एवं पर्यावरण विभाग की ओर से होगा। रन फॉर एन्वायर्नमेंट में विभिन्न विभागों और संगठनों के अलावा आर्मी, पुलिस, आरएसी, एनसीसी, स्काउट्स-गाइड, वनकर्मी बड़ी संख्या में हिस्सा लेंगे। आमजन भी इसमें शामिल होंगे। यह रैली सुबह 6.30 बजे जयपुर जू से शुरू होकर न्यू गेट, चौड़ा रास्ता, त्रिपोलिया, छोटी चौपड़, किशनपोल बाजार, अजमेरी गेट, यादगार, एमजीडी गल्र्स स्कूल के पास से होकर रामनिवास बाग पहुंचेगी।इस मौके पर साइकिल रैली भी होगी। यह रामनिवास बाग से सुबह 6: 20 बजे शुरू होकर जवाहर लाल नेहरू मार्ग, त्रिमूर्ति सर्किल, जेडीए सर्किल, ओटीएस चौराहा होकर सरसर पार्लर पहुंचेगी।
पर्यावरण दिवस पर गहलोत ने दिया संदेश :
मुख्यमंत्री अशोक गहलोत ने विश्व पर्यावरण दिवस पर प्रदेशवासियों का आह्वान किया है कि पर्यावरण संरक्षण के प्रति जागरूकता उत्पन्न करने के साथ ही वे राजस्थान को हरा-भरा प्रदेश बनाने तथा खाद्यान्न की बर्बादी को रोकने का संकल्प लें। गहलोत ने कहा कि संयुक्त राष्ट्र पर्यावरण कार्यक्रम ने इस वर्ष विश्व पर्यावरण दिवस को 'थिंक-इट-सेव' यानी खाद्यान्न की बर्बादी एवं खाद्य नुकसान को रोकने के लिए जागरूकता उत्पन्न करने के विषय पर केन्द्रित किया है। राज्य सरकार वन एवं पर्यावरण संरक्षण के प्रति सजग और चिंतित है।
लुप्त हो रहे हैं दुर्लभ वन्यजीव और पौधे :
केंद्रीय वन्यजीव अपराध नियंत्रण ब्यूरो के विशेषाधिकारी बाबूलाल जाजू का कहना है कि राज्य सरकार और वन्यजीव संरक्षण से जुड़े संगठनों को खतरे में पड़ती जा रही प्रजातियों, पेड़-पौधों के संरक्षण के लिए विशेष उपाय करने चाहिए। आज स्थिति यह है कि वन्यजीव गैंडा, पांडा, खरमोर, गिद्ध, ऊदबिलाव, हुबारा, रीछ, बाघ, जंगली कुत्ते, चौसिंगा लुप्त होने की स्थिति में आ गए हैं। जबकि चिरोंजी, चंदन, कदम, सफेद मुसली, सर्पगंधा, हरड़, गूगल, खिरनी, खसखस, केतकी, रोहिड़ा, तेलियाकंद, केवड़ा सहित कई महत्वपूर्ण पौधे भी लुप्त हो रहे हैं। इनकी वजह जंगल में लगातार बढ़ रहा मानवीय दखल है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn